РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  9

от заседание на Комисия ”Професионална квалификация, информационни технологии и статистика” на ВСС,
проведено на 23.02.2016 г.

Днес, 23.02.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова - отсъства
	Михаил Кожарев - отсъства

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румен Митев - началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт - статистически анализ дирекция „ИТСС” – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Информация за Система за електронно гласуване за пряк избор на членове на ВСС, разработена по проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“ с рег. № 13-33-2/27.12.2013 г., осъществяван с финансовата подкрепа на Оперативна програма „Административен капацитет“.

Висшият съдебен съвет приключи проект  „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“  по Договор с рег. № 13-33-2/27.12.2013 г., осъществяван с финансовата подкрепа на Оперативна програма „Административен капацитет“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1. Да се внесе във ВСС следният проект на решение:

Комисия "Професионална квалификация, информационни технологии и статистика" на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1.	ИЗПРАЩА на Министерство на правосъдието и Работната група за съставяне на проект на Закон за изменение и допълнение /ЗИД/ на Закона за съдебната власт информация за Система за електронно гласуване за пряк избор на членове на ВСС, разработена по Договор №45-06-027/15.06.2015 г. за „Разработване и внедряване на единен портал на електронното правосъдие и обучение за работа с единния портал“ в изпълнение на проект „Електронно правосъдие – проучване и изграждане на единна комуникационна и информационна инфраструктура и единен електронен портал на съдебната власт“ с рег. № 13-33-2/27.12.2013 г., осъществяван с финансовата подкрепа на Оперативна програма „Административен капацитет“, за сведение.

Предложението да се внесе като редовна точка от дневния ред за  заседанието на ВСС на 10.03.2016 г.

1.2.	Копие от решението да се изпрати на „Абати“ АД.

2.ОТНОСНО: Писмо от Национална агенция за приходите относно Закон за   изменение и допълнение на Данъчно – осигурителния процесуален кодекс, обн. ДВ, бр.94/04.12.2015 г., в сила от 01.01.2016 г.
Приложение: Извлечение от протокол №7/17.02.2016 г. от заседанието на КБФ.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ПРИЕМА за сведение писмото от Национална агенция за приходите относно Закон за изменение и допълнение на Данъчно – осигурителния процесуален кодекс, обн. ДВ, бр.94/04.12.2015 г., в сила от 01.01.2016 г.

3.ОТНОСНО: Решение на Комисия „Международна дейност“ на ВСС относно писмо от Росица Трънкова – секретар на РГ 31 „Европа 2020“ с приложени одобрени структура и график на Националната програма за реформи за 2016 г.
 Приложение: Извлечение от протокол №6/03.02.2016 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ПРИЕМА за сведение решение на Комисия „Международна дейност“ на ВСС относно писмо от Росица Трънкова – секретар на РГ 31 „Европа 2020“ с приложени одобрени структура и график на Националната програма за реформи за 2016 г.

4.ОТНОСНО: Писмо от Екатерина Николова, съдия от Районен съд гр. Благоевград с искане за проверка за разпределение на търговско дело №145/2012 г. по описа на  Окръжен съд гр. Благоевград.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ВЪЗЛАГА на експертите от дирекция „ИТСС“ да запознаят разработчика на Модула за разпределение на делата с фактите, посочени в писмото от Екатерина Николова относно разпределението на търговско дело №145/2012 г. по описа на  Окръжен съд гр. Благоевград, за становище от негова страна. 

5.ОТНОСНО: Писмо от и.ф. председател на Районен съд гр. Ихтиман относно издаването и съхраняването на протоколите за извършено разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ДА СЕ УВЕДОМИ и.ф. председател на Районен съд гр. Ихтиман, че  изискването за отпечатване на дневни протоколи за разпределението на делата не е отменено с въвеждането на новата система за разпределение.

6.ОТНОСНО: Писмо от председателя на Апелативен съд гр. Пловдив относно въпроси, свързани с използването на Централизираната система за разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ПРИЕМА за сведение писмото от председателя на Апелативен съд гр. Пловдив относно въпроси, свързани с използването на Централизираната система за разпределение на делата.
6.2. ИЗПРАЩА писмото от председателя на Апелативен съд гр. Пловдив на разработчика на Централизираната система за разпределение на делата, за становище.

7.ОТНОСНО: Писмо от председателя на Районен съд гр. Дупница относно  въпроси, свързани с използването на Централизираната система за разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ПРИЕМА за сведение писмото от председателя на Районен съд гр. Дупница относно въпроси, свързани с използването на Централизираната система за разпределение на делата.
7.2. ИЗПРАЩА писмото от председателя на Районен съд гр. Дупница на разработчика на Централизираната система за разпределение на делата, за становище.

8.ОТНОСНО: Искане от председателя на Административен съд гр. Перник за издаване на персонален квалифициран електронен подпис.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Да се уведоми председателят на Административен съд гр. Перник за възможностите за издаване на персонален квалифициран електронен подпис.

9.ОТНОСНО: Искане от председателя на Окръжен съд гр. Велико Търново за осигуряване на средства за закупуване на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. ОТЛАГА разглеждането на искането от председателя на Окръжен съд гр. Велико Търново за осигуряване на средства за закупуване на компютърна и периферна техника с оглед планиране на централизирана поръчка за доставка на техника за нуждите на ОСВ.

10.ОТНОСНО: Искане от и.ф. председател на Районен съд гр. Ихтиман за осигуряване на средства за закупуване на сървър и мултифункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Целесъобразно е осигуряването на средства на Районен съд гр. Ихтиман за закупуване на 1 брой сървър на обща стойност 6 990,00 лв. с ДДС и 1 брой мултифункционално устройство на обща стойност 838,80 лв. с ДДС.
10.2. Изпраща решението по т.10.1 на комисия „Бюджет и финанси“ на ВСС, по компетентност.

11.ОТНОСНО: Искане от председателя на Районен съд гр. Каварна за осигуряване на средства за предоставяне право на ползване на програмна система „JES“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Целесъобразно е осигуряването на средства на Районен съд гр. Каварна за предоставяне право на ползване на програмна система „JES“, внедряване, обучение на потребителите и едногодишна програмна поддръжка на стойност 720,00 лв. с ДДС.
11.2. Изпраща решението по т.11.1 на комисия „Бюджет и финанси“ на ВСС, по компетентност.

12.ОТНОСНО: Искане от председателя на Районен съд гр. Перник за осигуряване на средства за закупуване на компютърни конфигурации и мултифункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Целесъобразно е осигуряването на средства на Районен съд гр. Перник за закупуване на 4 броя компютърни конфигурации на обща стойност 3 139,00 лв. с ДДС и 1 брой мултифункционално устройство на стойност 616,92 лв. с ДДС.
12.2. Изпраща решението по т.12.1 на комисия „Бюджет и финанси“ на ВСС, по компетентност.

13.ОТНОСНО: Искане от председателя на Районен съд гр. Царево за осигуряване на средства за закупуване на компютърна и периферна техника.

    КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. Целесъобразно е осигуряването на средства на Районен съд гр. Царево за закупуване на 1 брой компютърна конфигурация на стойност 949,00 лв. с ДДС, 1 брой мултифункционално устройство на стойност 612,00 лв. с ДДС и 1 брой сървър на стойност 1 692,00 лв. с ДДС.
13.2. Изпраща решението по т.13.1 на комисия „Бюджет и финанси“ на ВСС, по компетентност.

14.ОТНОСНО: Предложения от „Информационно обслужване“ АД за допълване на статистически кодове в актуализираните кодове, приети с решение на ВСС, протокол №62/16.12.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. ИЗПРАЩА предложенията от „Информационно обслужване“ АД за допълване на статистически кодове в актуализираните кодове, приети с решение на ВСС, протокол №62/16.12.2015 г. на Комисия по анализ и отчитане степента на натовареност на органите на съдебната власт на ВСС, по компетентност.

15.ОТНОСНО: Единната информационна система за противодействие на престъпността и обмен на информация между ведомствените информационни системи и ядрото на ЕИСПП.

Правителството  взе решение за промяна и реформа на наказателната политика. Най-пълна и обективна информация за резултатите от прилагането на наказателната политика може да осигури Единната информационна система за противодействие на престъпността. 
Комисия “Професионална квалификация, информационни технологии и статистика” на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1.	Задължава  органите на съдебната власт да изписват ЕИСПП номерата на наказателното производство и престъпленията във всички процесуални документи, издадени от ОСВ по отношение на наказателните процеси, които се регистрират по стандарта на ЕИСПП.
2.	Предлага на Междуведомствения съвет за методическо ръководство на ЕИСПП  да се обърне към ръководителите на останалите ведомства да изпълняват задълженията си по ЗСВ и Наредбата за ЕИСПП.
3.	Предлага  на Министерския съвет да обсъди и приеме  трайно решение на финансирането на поддръжката и актуализацията на ядрото на ЕИСПП, чрез промяна на Наредбата за ЕИСПП и целево финансиране.
4.	Възлага на отдел ЕИСПП към дирекция ИОТ към АГП да извършва системен мониторинг на обмена на данни между съдилищата и ядрото на ЕИСПП през преносната среда, анализ на процесите и организация по отстраняване на системни проблеми.
5.	Да се проведат съвещания по апелативни райони във връзка с обмена на информация между съдилищата и ядрото на ЕИСПП. Възлага на Комисия „Професионална квалификация, информационни технологии и статистика“ организацията за провеждане на съвещанията и на Комисия „Бюджет и финанси“ финансовото обезпечаване на съвещанията.

Предложението да се внесе като редовна точка от дневния ред за  заседанието на ВСС на 10.03.2016 г.

16.ОТНОСНО: Проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по Оперативна програма „Добро управление“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1. ИЗРАЗЯВА положително становище за кандидатстване по проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по Оперативна програма „Добро управление“.

Следващото заседание на Комисия „ПКИТС“ ще се проведе на 08.03.2016 год. 

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ